
న్యూఢిల్లీ : పూంఛ్-రావల్కోట్ మధ్య సరిహద్దుల ఆవలి వ్యాపార కార్యకలాపాలను భారత ప్రభుత్వం నిలిపివేసింది. ఓ అధికార ప్రతినిధి మీడియాకు తెలిపిన సమాచారం ప్రకారం పాకిస్థాన్ వైపు నుంచి భారతదేశంలోనికి భారీగా మోర్టార్ షెల్లింగ్ జరుగుతుండటంతో నియంత్రణ రేఖ వెంబడి ట్రేడ్ ఫెసిలిటేషన్ సెంటర్ బాగా దెబ్బతింది. చకన్ దా బాగ్ వద్దనున్న ట్రేడ్ ఫెసిలిటేషన్ సెంటర్ తీవ్రంగా దెబ్బతినడంతో బస్సు సర్వీసులను నిలిపేశారు. ముందు జాగ్రత్త చర్యగా నియంత్రణ రేఖకు సమీపంలోని పాఠశాలలను మూసివేశారు.ముందస్తు హెచ్చరికలేవీ లేకుండానే 82 ఎంఎం మోర్టార్లను, ఆటోమేటిక్ ఆయుధాలను పాకిస్థాన్ సైన్యం ప్రయోగిస్తోంది. సోమవారం ఉదయం 6.40 గంటల నుంచి పూంఛ్ సెక్టర్లో ఈ దాడులు మరింత తీవ్రమయ్యాయి. భారత సైన్యం కూడా దీటుగా జవాబిస్తోంది. అయితే ప్రాణ నష్టం జరిగినట్లు సమాచారం లేదు.

newdhilly : poonch-ravalkot madhya sarihaddula aavali vyapara kaaryakalaapaalanu bhaarata prabhutvam nilipivesindi. oo adhikara pratinidhi mediaku telipina samacharam prakaaram pakisthan vaipu nunchi bhaaratadesamlooniki bhariga mortar shelling jarugutundatamto niyantrana rekha vembadi trade fesilitation senter baga debbatindi. chakan daama bag vaddanunna trade fesilitation senter teevramgaa debbatinadamto bassu sarveesulanu nilipesaaru. mundu jaagratta charyaga niyantrana rekhaku sameepamloni paatasaalalanu moosivesaaru.mundastu hecharikalevee lekundane 82 mm mortarlanu, automatic aayudhaalanu pakisthan sainyam prayogistondi. somavaram udayam 6.40 gantala nunchi poonch sectorlo ee daadulu marinta teevramayyaayi. bhaarata sainyam kuudaa deetugaa javabistondi. ayithe praana nashtam jariginatlu samacharam ledu.